Torre Glòries
Torre Glòries je neboder (toranj) od 38 spratova u Barceloni (Katalonija, Španija) koji se nalazi između Avinguda Diagonal i Carrer Badajoz, u blizini Plaça de les Glòries Catalanes, koji simbolizira novi tehnološki distrikt Barcelone. Neboder je dizajnirao francuski arhitekt Jean Nouvel u saradnji sa španskom firmom b720 Fermin Vazquez Arquitectos. Građevinske radove izvodila je kompanija Dragados, članica građevinske grupe Grupo ACS. Torre Agbar se nalazi u kvartu Poblenou, a dobio je ime po svojim vlasnicima grupi Agbar Group, holding kompaniji koja se uglavnom bavi uslugama i distribucijom vode.